
Na temelju članka 99. stavak 9 Zakona o odgoju i obrazovanju u osnovnoj i srednjoj školi (NN, br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17., 68/18., 98/19., 64/20., 151/22., 155/23., 156/23.) članka 2. stavka 2. i 3., članka 21. i 22. Zakona o osobnoj asistenciji (NN, br.71/23.)  i članka 3. Pravilnika o pomoćnicima u nastavi i stručnim komunikacijskim posrednicima (NN, br. 85/24.), Srednja strukovna škola Antuna Horvata, Đakovo objavljuje

NATJEČAJ 
za obavljanje poslova stručnog komunikacijskog posrednika 
u Srednjoj strukovnoj školi Antuna Horvata, Đakovo 

Natječajem je predviđen odabir i zapošljavanje  osoba na poslovima stručnog komunikacijskog posrednika s ciljem potpore tijekom odgojno-obrazovnog procesa učenika s teškoćama u srednjoj školi.

STRUČNI KOMUNIKACIJSKI POSREDNIK
Broj traženih osoba: 1 stručni komunikacijski posrednik u nastavi
Mjesto rada: Srednja strukovna škola Antuna Horvata, Đakovo, Vijenac k.A.Stepinca 11.  
Radno vrijeme: nepuno radno vrijeme (31 sat tjedno)
Vrsta ugovora: ugovor o radu na određeno vrijeme za školsku godinu 2026./2027.

UVJETI
Stručni komunikacijski posrednik:
-  najmanje završena četverogodišnja srednja škola (razina obrazovanja 4.2 HKO-a)
- za pružanje komunikacijske potpore gluhom učeniku hrvatskim znakovnim jezikom mora imati završen program za stjecanje odgovarajuće kvalifikacije ili skupova ishoda učenja sukladno Hrvatskom klasifikacijskom okviru za stručnog komunikacijskog posrednika koji uključuje položen ispit razine B2 o poznavanju hrvatskog znakovnog jezika
- da se protiv podnositelja prijave ne vodi kazneni postupak ili je pravomoćno osuđena za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (NN, br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17., 68/18., 98/19., 64/20., 151/22., 155/23., 156/23.) i članka 23. Zakona o osobnoj asistenciji (NN, br. 71/23.).

Stručni komunikacijski posrednik ne može pružati potporu tijekom odgojno-obrazovnog procesa svom članu obitelji, osim kada na području osnivača odgojno-obrazovne ustanove nije moguće zaposliti stručnog komunikacijskog posrednika, a to nije u suprotnosti s interesima gluhih, nagluhih i gluhoslijepih učenika s teškoćama u razvoju.

OPIS POSLOVA
[bookmark: _Hlk83197540]Osnovna zadaća stručnog komunikacijskog posrednika je pružanje neposredne potpore učeniku s teškoćama u razvoju tijekom odgojno-obrazovnog procesa u zadacima koji zahtijevaju komunikacijsku, senzornu i motoričku aktivnost učenika.

DODATNA ZNANJA I VJEŠTINE
Poštivanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost. 

POŽELJNO
- visoka stručna sprema pedagoškog smjera
- iskustvo u neposrednom radu s djecom s teškoćama u razvoju 

S izabranim kandidatima za stručnog komunikacijskog posrednika Škola će sklopit pisani ugovor o radu u kojemu će biti utvrđeni poslovi, trajanje, tjedno zaduženje te međusobna prava, obveze i odgovornosti ugovornih strana.

Na natječaj se mogu javiti osobe oba spola. Uz prijavu kandidati su dužni priložiti sljedeće dokumente:
· zamolbu za posao (vlastoručno potpisana s osobnim podacima: ime i prezime, adresa prebivališta, broj telefona/mobitela, e-mail adresa)
· životopis (vlastoručno potpisan, s navedenim podacima o iskustvu u radu s djecom s teškoćama -naziv institucije / udruge / tvrtke, te trajanje);
· preslik dokaz o odgovarajućem stupnju obrazovanja (diploma, svjedodžba ili potvrdu o stečenoj stručnoj spremi)
· dokaz o postojanju kompetencija za obavljanje poslova stručnog komunikacijskog posrednika iz članka 22. Zakona o osobnoj asistenciji (NN, br. 71/23.)  
· uvjerenje nadležnog suda da se protiv kandidata ne vodi kazneni postupak ili da je pod istragom za neko od kaznenih djela iz čl.106. Zakona o odgoju i obrazovanju u osnovnoj i srednjoj školi (ne starije od dana objave natječaja)
· preslik dokaza o hrvatskom državljanstvu
· preslik rodnog lista
· elektronički zapis o podatcima evidentiranim u matičnoj evidenciji Hrvatskog zavoda za mirovinsko osiguranje (ne stariji od dana objave ovog natječaja)
· ukoliko kandidat ima iskustva u radu s djecom s teškoćama u razvoju potrebno je priložiti mišljenje supervizora i/ili preporuku škole/ustanove/udruge.

Pismene prijave s traženom dokumentacijom podnose se osobno ili putem preporučene pošte u roku od 8 dana od dana objave natječaja na oglasnoj ploči i web stranici Hrvatskog zavoda za zapošljavanje i oglasnoj ploči i web stranici Škole na adresu: 
SREDNJA STRUKOVNA ŠKOLA ANTUNA HORVATA,
Vijenac k. A. Stepinca 11.
31400 ĐAKOVO
-s naznakom: „Natječaj za ________________________________________“
                                       (navesti radno mjesto i za koji broj sati nastave)
Nepotpune i  nepravovremene prijave neće se razmatrati.

PREDNOSTI PRI ZAPOŠLJAVANJU
Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17., 98/19., 84/21. i 156/23.), uz prijavu na natječaj dužne su se pozvati na to pravo na način da prilože, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: https://branitelji.gov.hr/zaposljavanje-843/843, a dodatne informacije o dokazima koji su potrebni za ostvarivanje prava prednosti pri zapošljavanju, potražiti na slijedećoj poveznici: 
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf
Osobe koje se pozivaju na pravo prednosti pri zapošljavanju sukladno članku 48. i 49. Zakona o civilnim stradalnicima rata (Narodne novine, broj 84/21., 13/26.) uz prijavu na natječaj dužne su se pozvati na to pravo na način da prilože, osim dokaza o ispunjavanju traženih uvjeta i sve potrebne dokaze dostupne na poveznici: 
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf
Osobe koje se pozivaju na pravo prednosti pri zapošljavanju sukladno članku  48.f Zakona o zaštiti vojnih i civilnih invalida rata (Narodne novine, broj 33/92., 57/92.,77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13., 152/14., 39/18. i 32/20.) dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima. 

ZAŠTITA OSOBNIH PODATAKA
Sukladno odredbama Opće uredbe o zaštiti podataka (GDPR) prijavom na natječaj kandidat daje izričitu privolu Srednjoj strukovnoj školi Antuna Horvata, Đakovo, kao voditelju zbirke osobnih podataka, da može prikupljati, koristiti i dalje obrađivati dostavljene osobne podatke kandidata u svrhu provedbe natječajnog postupka.

VREDNOVANJE KANDIDATA
Sukladno odredbama Pravilnika o načinu i postupku zapošljavanja u Srednjoj strukovnoj školi Antuna Horvata, Đakovo, poveznica: https://strukovna.com/2019/09/10/pravilnik-o-nacinu-i-postupku-zaposljavanja, škola će provesti vrednovanje kandidata prijavljenih na natječaj odnosno testiranje i/ili intervju, a termin testiranja i  izvori za pripremanje biti će objavljeni na mrežnoj stranici Škole: https://strukovna.com/category/statut/natjecaji/ najkasnije pet (5) dana prije testiranja.

O rezultatima natječaja kandidati će biti obaviješteni u roku 15 dana od dana sklapanja ugovora s izabranim kandidatom na web stranicama Škole: http://strukovna.com/
Škola nema obvezu povrata priložene natječajne dokumentacije. 
Dokazi se prilažu u neovjerenoj preslici, a kandidat primljen na rad po natječaju dužan je Školi po pozivu dostaviti originalne dokumente ili njihove ovjerene preslike.  
Pokusni rok 90 dana.   

										Ravnatelj:
									______________________
									dr.sc.Mirko Ćurić, prof.

